โดนแมวที่ร้านขายหนังสือข่วน ไม่มีเลือดออก เป็นแค่รอยแดงนิดหน่อย ล้างด้วยน้ำสะอาด ฟอกสบู่แล้ว ไม่รู้สึกแสบอะไร แมวได้รับวัคซีนครบ ส่วนตัวเคยได้รับวัคซีนป้องกันโรคพิษสุนัขบ้าเข็มสุดท้ายเมื่อ 24/09/2561 อยากทราบว่าต้องไปฉีดยาไหมคะ
 เข้าใจว่าแมวที่ข่วนมีเจ้าของ มีการดูแลอย่างดี ขนาดฉีดวัคซีนครบ ควรไปแจ้งเจ้าของให้กักแมวไว้ก่อน ไม่ให้หนีไปไหน ถ้าแมวไม่มีอาการเปลี่ยนแปลงหรือ ไม่ตายก็แสดงว่าไม่น่าจะบ้าครับ ก็ไม่ต้องฉีดวัคซีนป้องกัน แต่ถ้าแมวไม่อยู่แล้วหนีหายไป หรือแสดงอาการเปลี่ยนแปลง ไม่อยากเสี่ยงก็ควรฉีดวัคซีน Booster dose อีก 2 เข็มครับ เพราะฉีดมานานกว่า 6 เดือนแล้ว ( ปกติวัคซีนป้องกันได้ 3 ปี ถ้าฉีดครบ) ควรปรึกษาแพทย์อีกทีครับ เพื่อขอข้อมูลเพิ่มเติมกรุณาอ่านเพิ่มเติม เรื่องวัคซีนพิษสุนัขบ้าได้ที่นี่ครับ